Source: http://public.mkab.hu/dev/dontesek.nsf/0/F339BE7A1B2ADDDEC1258487005B317E?OpenDocument
Timestamp: 2020-05-30 02:21:59
Document Index: 28324425

Matched Legal Cases: ['Kúria ', 'Kúria ', 'bíróság ', 'bíróság ', 'Kúria ', 'bíróság ', 'Kúria ', 'Kúria ']

IV/01510/2019
. IV/01510/2019
Az ügy tárgya: A Kúria Pfv.IV.20.432/2018/7. számú ítélete elleni alkotmányjogi panasz (személyiségi jog megsértése; jogi személy)
Az indítványozó - az Abtv. 27. §-a alapján - a Kúria Pfv.IV.20.432/2018/7. számú ítélete, valamint a Fővárosi Törvényszék 25.P.22.953/2017/10. számú ítélete alaptörvény-ellenességének megállapítását és megsemmisítését kéri az Alkotmánybíróságtól.
Az indítványozó jogi személy - sportegyesület, az anyaszervezet kisebbségi társtulajdonosa - valamint a többségi tulajdonos közösen használta az egyesületi címert, amely a sportágban elért sikerek miatt is a nagy múltra visszatekintő indítványozó személyiségi jogainak megtestesítője és szimbóluma. Annak ellenére, hogy az indítványozó és a többségi tulajdonos közötti megállapodás alapján a címer megváltoztatása csak egyangú döntéssel volt lehetséges, a többségi tulajdonos a címert önhatalmúlag megváltoztatta. Az indítványozó ezért kereseti kérelmet terjesztette elő személyiségi joga, azon belül a jóhírnévhez való joga megsértése megállapítása miatt. Az elsőfokú bíróság a keresetet elutasította arra hivatkozva, hogy a címer megváltoztatása nem alkalmas saz indítványozó jóhírnévhez fűződő joga megsértésére. A másodfokú bíróság az elsőfokú ítéletet megváltoztatta, és megállapította, hogy a többségi tulajdonos megsértette az indítványozó jóhírnevét azzal, hogy a hozzájárulása nélkül megváltoztatta, és azóta használja a megváltoztatott címert. A Kúria ugyanakkor a felülvizsgálati eljárás során a jogerős ítélet felülvizsgálattal támadott rendelkezéseit hatályon kívül helyezte és az elsőfokú ítéletet hagyta helyben.
Az indítványozó álláspontja szerint az új Ptk. megerősítette a jogi személyek személyiségi jogát, nézete szerint a másodfokú bíróság döntése a személyiségi jog új generálklauzulájának figyelembevételét tükrözi. Sem az elsőfokú bíróság, sem a Kúria nem volt ugyanakkor tekintettel a Pkt. új rendelkezéseire a jóhírnév védelme terén, jogalkalmazásuk a korábbi Ptk. alapján kialakult szemléletet és joggyakorlatot idézi, így contra legem. Az így hozott döntések sértik ezért a tisztességes eljáráshoz, továbbá a tulajdonhoz, illetve a jóhírnév védelméhez fűződő alapjogát..
a Fővárosi Törvényszék 25.P.22.953/2017/10. számú ítélete, valamint a Kúria Pfv.IV.20.432/2018/7. számú ítélete
IV_1510_5_2019_indkieg_anonim.pdf IV_1510_0_2019_indítvány_anonim.pdf